
UDKAST 


TIL 

EN ORGANISK CONSTITUTION 

FOR 

HAHJHSUifi. 

MottO: Iliad. I. 253. 


INDLEDNING. 

Man har kaldet Staten en Organisme — et System, eller 
Sammensætning af Livsredskaber, Functioner og Kræfter, 
bestaaende ved en Enheds Idee. Men Mennesket viser sig 
som Organismeskaber ikke som noget Gudsbillede, men kun 
som en Guds Abekat — en uheldig Prometheus; og Be¬ 
nævnelsen Organisme anvendt paa Staten, er i hojeste Grad 
ubeskeden. Selv den fuldkomneste Stat, som enten har 
opnaaet en virkelig Bestaaen, eller kun er modnet til et 
Udkast paa en Viismands Skrivertavle, er dog mange De- 
cillioner af Fixstjerne Afstande bortfjærnet fra en virkelig 
Organismes Fuldkommenhed, saa vel i Henseende til Enhed 
som ordnet Mangfoldighed og Bevægelses Lethed. Og dog 
er Benævnelsen Organisme, for et Statssystem, ikke ganske 
blottet for al Berettigelse, i det mindste saalænge man i 
sin Statsbygning ikke taber af Sigte en Organismes Grund¬ 
bestemmelser, og f. Ex. altid sætter et eller andet Kluderi 
— thi Kluderi bliver det altid — for hver især af en Orga¬ 
nismes vitale Dele. 




4 


Hvilket Kluderværk den hele Sammensætning er, er den 
nærværende Tid godt skikket til at lære os; men ligefuldt 
gives der et Bedre og et Siettere, ja mange taaleligere og 
mange mindre taalelige Arter af dette Fuskeri; og hvorvel 
en Organismes Grundtypus letteligen anerkjendes som uop- 
naaelig, saa er det dog nodvendigt altid at have en saadan 
for Oje; thi ellers gaaer Sietheden videre og videre frem i 
uendelig Siethed. Det er hele Historiens naturlige og let 
ldselige Opgave at bekræfte dette, og ved den have vi for 
længe siden vundet nogle ugjendrivelige Resultater, af 
hvilke fremgaaer, at jo mere organisk vi bygge desto taa¬ 
leligere og varigere bliver vor politiske Bygning, og jo 
mere vi lade en Organismes Love upaaagtede ved Arbejdet 
desto daarligere bliver det. 

Yi kunne saaledes med Rette betragte det som et vun¬ 
det Resultat, at ligesom alle de fuldkomnere Dyr have tre 
Hoved-Livsorganer, nemlig et regjerende, et forende [le¬ 
dende, medierende] og et virkende [fodende], med andre 
Ord Hjærne, Hjærte og Mave, saa behover enhver nogen¬ 
lunde ordnet Stat lignende Livs-Organer som regjere, lede 
og virke: den rette Benævnelse for disse i Staten, er og 
har været i de sidste 2,300 Aar: det Monarkiske, det 
Aristokratiske og det Demokratiske Element: disse ere alle 
i og for sig, lige berettigede, lige uundværlige. Det er 
sandt, man har til forskjellige Tider og i forskj ellige Lande 
givet, nu det ene, nu det andet af disse en utilborlig Over¬ 
vægt; ja man har vel og undertiden ganske undertrykt, 
eller udryddet eet eller to af disse Elementer: men det er 
ligesaa sandt, at man har derved aldrig opnaaet andet end 
et falsk og fordærveligt Statssystem; et sygnende Stats- 
legeme, som tidligere eller sildigere gik til Grunde ved 
Kachexi, Koldbrand, galopperende Svindsot, Krampe eller 
Feber. Og paa den anden Side er det ogsaa sandt, at 
man ved at iagttage den tilborlige Ligevægt mellem de tre 
vitale Statselementer: det monarchiske, det aristokratiske og 
det demokratiske, har opnaaet en kraftig Stat, som vedlige¬ 
holdt og værnede om politisk, Religions- og Handels-Fri- 

hed, og i det Hele taget bedst loste den Opgave at for¬ 
skaffe det storste Antal af sine Medlemmer det storste 
Maal af Velvære. 

Man liar ulykkeligviis i de allerfleste hidtil dannede 
Stater været saare tilbøjelig til eensidigt at fremhæve eet 
eller andet af de her omtalte Stats-Elementer, og forestille 
sig dem som hinanden fjendtligt modsatte, uagtet Sandheden 
er, at de netop behove hinanden som organiske Modsæt¬ 
ninger for at fremme hinandens livskraftige Virkning: saa- 
ledes kom man til at ville nu det pure Monarchi, nu det 
pure Demokrati: nu en Afgud, nu en Hydra: man opda¬ 
gede kun altfor sildigt, at man havde villet en Selvmodsi¬ 
gelse; thi ved at opsluge al Magt blev Kongemagten altid 
saare afmæglig: og Folkeregjeringen hindredes fra at 
handle, da Handling var nodvendig ved uendelige Debatter 
paa Torvet; eller den skred til overilcde Beslutninger ved 
blindt at folge en veltalende Demagog. Af de censidige 
Statsformer ansaac den gamle Verden den aristokratiske for 
taaleligst, og det er muligt den havde ret, da den synes 
at involvere mindst Selvmodsigelse. Middelalderen og den 
nyere Tid have dog, og vist med fuldeste Ret, afsagt For¬ 
dommelses Dommen over det pure Aristokrati, eftersom Er¬ 
faringen mangfoldige Gange har vist at det forer. til de 
groveste Misbrug af Magten og til Folkeundertrykkelse. 

Mange have ment i den nyere Tid, og mene endnu at 
det aristokratiske Element kan ganske falde bort af Stats— 
bygningen, og at man godt kan hjælpe sig uden det: — at 
det rigtigste er at dele hele Statsmagten mellem Regenten 
og Folket, men dog dele saaledes at Folket faaer Broder¬ 
parten, nemlig Lovgivningen og den absolute Control over 
Stats-Formuen; medens Regenten kun vaager over Lovenes 
Execution og udnævner nogle af Statens hojere Embeds- 
mænd, og dette dog under Control af Majoriteten i Folkets 
lovgivende Kammer. Vi begynde nu paa forskjellige Steder 
i Europa at faa lidt Forsmag paa hvor sund og solid denne 
Bygnings-Maade er: det er ikke heller nu den forste Gang 
den bliver forsogt; thi Julius Cæsar og Cromwell og deres 


V 


6 


senere Efterfølgere beholdt for sig Broderparten af Magien 
og levnede Folket just saameget som blev tilovers efter de 
vare bievne mætte: nu derimod skal Folket — som vel at 
mærke har fastet længe, og naturligviis har glubsk Appetit 
— forst mættes, og Kongerne nøjes med Levningerne. 
Mange nyttige Oplysninger om Gavnligheden af denne 
Magtfordeling kunne for Tiden indhentes ved en Rejse fra 
Kjobenhavn til Malmo, derfra til Berlin og Frankfurth og 
derfra til Apenrade: *) men disse Oplysninger vilde kun stad- 
fæstc alle forudgangne Tidsalderes Erfaring, denne nemlig: 
at ved en umiddelbar Magtfordeling mellem Konge og Folk 
bliver enten den ene eller den anden Part den andens Le- 
getbi; Modsætningen mellem Konge-Yillje og Folke-Villje 
er altfor skarp til at kunne uden en mæglende Mellem-Magt 
handle i Forening; den saare naturlige gjensidige Skinsyge 
forstyrrer begge, naar der ikke staaer en mæglende Magt 
imellem dem hvis sande Interesse er at holde de to vig¬ 
tigste Statsmagter i bestandig Ligevægt, og som dertil be¬ 
sidder fornoden Oplysning og tilsvarende Rettigheder. 

Dog, siger man: „Der kunne vel gives Lande, hvor 
„Aristokratiet er, eller ansees for at være nødvendigt, hvor 
„det har sin egenlige Hjemstavn; der er det ogsaa ligefra 
„sin tidligste Ungdom politisk dannet og gjort beqvemt til 
„at spille den Rolle som tilkommer det i de offentlige An¬ 
liggender: men der gives andre Lande hvor dette ingen¬ 
lunde er Tilfældet, og navnlig gjelder dette om Danmark, 
„hvor man egentlig talt slet ikke har noget Aristokrati 
„[saaledes siger man], allermindst et som er politisk dannet 
„eller nogenlunde den Rolle voxen som Aristokratiet maa 
„spille i England, Sverrige og Spanien; hvor det altsaa 
„ikke haves faaer man undvære det, og man maa hjælpe 
„sig som man kan“. — Til denne Conclusion kommer jeg 
naturligviis ikke efter at have anerkjendt Aristokratiet ved 
Siden af Monarchiet og Demokratiet, som et vitalt Element 
i en velordnet Stat; men tvertimod, maa jeg være af den 


*) Dette blev skrevet i Juli 1848. 

Mening: haves det ikke maa det skaffes tilvejebragt; er det 
ikke politisk dannet, saa maa det dannes; er det ikke sin 
Rolle voxen, saa maa det indoves; ja Premierministeren og 
Udenrigsministeren maa gjores til Instructeurer: de ere dog 
politisk dannede — ikkesandt? — De aldeles uundværlige 
Elementer i en Constitution, som skal skabe Friheden og 
bevare den, maa, hvor de end komme fra, tilvejebringes: 
ellers opforer man en Bygning som falder, kanskee inden 
Krandsen sættes paa den. Den kan ikke undvære n de Co - 
rinthiske S dj ler “ *). 

Det er ikke til den politiske Sandheds Fremme at man 
idelig paaberaaber sig en af Europas meest oplyste Natio¬ 
ners Exempel, og mener at man bor forkaste Aristokratiet 
fordi en saadan Nation har udryddet det. Den her anty¬ 
dede Nation har, med al sin Oplysning ingenlunde været 
heldig i sine politiske Forsog i de sidste 60 Aar. Den har 
i dette Tidsrum gjennemlobet de fleste forhen kjendte Stats¬ 
former og tilfbjet en Del nye; kun den organisk sammen¬ 
satte Statsform, som i al den Tid, og meget længe for har 
blomstret hos dens Naboer haver den ikke forsogt, og er 
vist paa en Bane, hvis Figur ingen Laplace har beregnet, 
meget langt derfra endnu; men netop en saadan Nation er 
ifolge Erfaringer som hyppigt gjordes i Oldtiden, og som 
paa flere Steder omtales baade af Platon og Aristoteles 
(Mænd af megen politisk Erfaring) meget udsat for at hilde 
i det pure Aristokraties Hænder; thi hvor man ensidigt ou- 
trerer nogensomhelst elementar Statsforms Berettigelse, maa 
Touren naturligviis engang komme til det absolute Aristo¬ 
krati, efter man har forsogt og forkastet saa mange Former 
af det absolute Monarchie og det absolute Demokrati, for 
ikke at tale om Biformerne, som blot vare politiske Mysti- 
ficationer**). Hvor oplyst altsaa en saadan Nation er, og 

•*) Et Udtryk, som en af Englands storste Statsmænd, selv en Plebejer 
træffende brugte om det Engelske Aristokrati. 

**) „Vi have**, sagde Ledru Robin forleden Dag, „et Forraad af Consti- 
tutioner, hvormed hele Verden kunde provianteres**. — Og hvor 
graadigt ville Verden have taget for sig af disse Rettcr, hvis Frank¬ 
rigs egen Erfaring havde godtgjort at de vare sunde og nærende. 

hvor interessant den end kan gjore Aviserne ved sine De¬ 
batter, Bedrifter, Dydsparoxysmer, Selvopofrelser, Terro¬ 
rismer, Frihedssange, Sammensværgelser, Helveds-Maskiner, 
Dame-Intriguer (i Boudoirer, Saloner, Operaloger), pludse¬ 
lige Omvæltninger og Blodbade, saa er den ingenlunde 
godtskikkel til at være et politisk Monster for de mindre 
Nationer, allerede af den Grund al de ikke have Mennesker 
nok, ikke Acteurer nok til at opfore saadanne storartede 
historiske Skuespil. Derimod afgiver den Nation, som hel¬ 
lere har villet være end kaldes den Forste et meget brug¬ 
barere politisk Monster: og det af den Grund, at dens In¬ 
stitutioner allerede længe have vist sig at kunne afpasses 
til smaa Statssamfund saavelsom til store; thi Grund-Ideen 
af dens Organisme (d. e. Tokammer Lovgivning, med et 
Præsidium som besidder den executive Magt og controlerer 
Lovgivningen med sit absolute Veto) gjentager sig overalt 
i Colonier og Bilande; ja selv i Grevskaber og Communer 
findes kjendelige Spor deraf. 

Ja, saa dybt er denne Grundtanke indpræget i det 
Britiske Gemyt, at selv naar Colonier eller Bilande falde 
fra og danne selvstændige Stater, saa beholde dog selv 
disse den samme organiske Grundlov. Den Gang de For¬ 
enede Nordamerikanske Stater losreve dem fra det Britiske 
Herredomme vare de i det samme Tilfælde som man siger 
at Danmark nu er: de manglede Elementerne til et Aristo¬ 
krati; dog faldt det dem ikke ind at dette skulde undværes, 
de folte det maatte skabes; saaledes sammensatte de et Se¬ 
nat af de meest erlarne og sindige Mænd iblandt dem som 
havde udmærket sig i en eller anden oflentlig Stilling. Det 
er sandt at dette ikke er noget Fodsels-Aristokrati: det er 
et Valg-Arisfokrati; og skjondt dette i mange Henseender 
staaer tilbage for hint og ikke saa fuldkomment opfylder 
sin Bestemmelse, saa bidrager det dog ikke lidet til de 
Nordamerikanske Institutioners Stabilitet*). 


*) I hvilken Grad Forstands-Evnerne kunne omtaages hos ellers meget 
agtværdige Mænd ved Debattens Varme viste sig i en meget kjendelig 

Spaniens Forholde ligne i delte Punkt temmelig meget 
de Danske. Der har man en Fodsels-Adel, hvoraf en Del 
besidder store Godser. I Regelen har den kanskee mere 
politisk Oplysning end den Danske; men i moralske Egen¬ 
skaber staaer den sikkert tilbage for denne. Den er ligesom 
den Danske, under Absolutismen betydeligt forrykket udaf 
sin politiske Sphære: bleven til Culdnogle- og Guldkors¬ 
bærere og Hofadel og har derved tabt meget af den sand¬ 
aristokratiske d. e. den rette politiske Aand; og det er 
desværre hojligcn at befrygte at dette ogsaa kan være Til¬ 
fældet med en stor Del af den Danske Adel, da den i 
næsten 200 Aar har levet under lignende Forhold; men en 
ny Stilling til Staten og nye Pligter og fremfor alt Demo¬ 
kratiels Opvækkelse ligcoverfor den (thi det bor aldrig ta¬ 
bes af Sigte, at disse to Elementer ere hinandens naturlige 
Vækkere, ligesom hinandens gjensidige Ledsagere og Hjæl¬ 
pere) maa nodvendigviis bidrage meget til at opvække og¬ 
saa den aristokratiske Aand; thi nu bliver det, som for var 
en Forbrydelse Aristokratens fornemste Pligt. Han bor nu 
være Demagog og fore og styre den menige Mand paa 
Friheds-Banen. Ja han bliver Demagog af Nødvendighed 
og i Selvforsvar; thi overtager han ikke Rollen bliver den 
taget af en anden, som han da maa fblge og som maaskee 
forer ham did, hvorhen han nodig vilde hen. 

Man taler meget om, og har gjentagne Gange raabt i 
Pressen og i Provinsial-Stænderne at der iblandt den Danske 
Adel ikke haves saadanne Elementer, hvoraf et brugbart 
Overhuus eller Forstekammer kunde dannes og denne Paa¬ 
stand er muligt ikke ganske ugrundet. Men har man da 
virkelig gode Elementer til et Underhuus? Delte troer jeg 
Den som har gjort sig bekjendt med Provincial-Stændernes 
Virken maatte paa det bestemteste benægte. Dog -- man 


Grad ved en nylig Hippodrom-Forsamling, idet en æret Taler, som 
ikke savner boglig Oplysning om de Amerikanske Iustitutioncr, paa - 
stod at i Amerika gaves der ikke noget egentligt Tokammer¬ 
system. 

siger: „Vi ville hverken noget Overhuus, ej heller noget 
Underhuus, men Etkammer 44 — med andre Ord: man vil 
det allervanskeligste — man vil Det, som udkræver en langt 
storre politisk Erfaring, Indsigt og Dygtighed, en langt 
stdrre Modenhed end de rigtigt fordelte Functioner i To¬ 
kammer Tjenesten! Man være forvisset om, at hvis man 
har sin Nod med at finde Medlemmer til et Underhuus, saa 

er det endnu langt vanskeligere at finde Medlemmer til et 

• 

Etkammer. Lader os opfatte Sagen saaledes som den 1 
Sandhed er, med Oprigtighed, og uden Hykleri og Smiger; 
og saadan som den nodvendigviis maa være ifolge existe- 
rende Forhold og hele Nationens Mangel paa politisk Er¬ 
faring, og sige: Alle, saavel Adel som Borgere skulle nu 
til at gjore sit politiske Svendestykke, efter at have gaaet 
i daarlig Lære. Thi hverken Roeskilde eller Viborg have 
nogensinde gjort noget Mesterstykke. Det er at befrygte, 
at Adelens Debut ikke vil blive brillant, men at den ikke 
skulde nogeulnnde kunne svare til Underhusets, finder jeg 
saamegct mindre Grund til at betvivle, som dog det sidstes 
Gjerning altid maa blive den vigtigste og vanskeligste. 
Der er en stor Forskjel imellem den Pligt at revidere en 
allerede affattet og tre Gange offentlig gjennemdebatteret 
Lov, og selv at grundlægge den: det forste er i Regelen 
Overhusets, det sidste Underhusets Pligt. Saalænge Lovfor¬ 
slaget gaaer igjennem sine forskjellige Stadier i Underhuset 
har Overhuset altid den bedste Lejlighed til at iagttage dets 
Gang, til at folge Debatten, veje Argumenterne mod hin¬ 
anden, bemærke Lovforslagets Indtryk paa hele Publicum, 
paa Hoje og Lave, deriblandt ogsaa de erfarnere Mænd af 
Embedsstanden: det gaaer altsaa til Revisionsværket bety¬ 
deligt bedre forberedt end Underhuset kan gaa til Lovfor¬ 
slagets anden Læsning . Dog mener jeg ikke at det skal 
være Overhuset aldeles forment selv at gjore oprindelige 
Lovudkast; men dels er dets Lovgivnings Spliære begrænd- 
set, da det ikke tor rore ved noget Sporgsmaal, som i 
nogen Henseende (den være nok saa fjærn) angaaer Stats¬ 
formuen, og ejheller noget som angaaer Underhusets saare ud- 

Privilegier, dels vil det sjælden have Lejlighed og endnu 
sjældnere Lyst til at gjore nye Lovudkast, da de Lovudkast 
som opsendes fra Underhuset vil give Overhusets Herrer 
nok at bestille. Det vil ogsaa kun saare sjælden indtræffe 
at det ganske forkaster Underhusets Lovforslag; thi det 
vilde derved kun svække sin egen Magt, da Underhuset som 
bestandig er, og bor være Legislaturens mægtigere Deel, 
altid maa tilsidst sætte sin Vilje igjennem, ja i Regelen 
meget snart, siden Kronen stedse maa være paa Under¬ 
husets Side, efterdi den kun kan regjere med et Ministerium 
som har Underhusets Majoritet paa sin Side. 

Overhuset er — Overhuset bor altid være Legislaturens 
svageste Del; men derfor er det dog lige uundværligt. 

Den skinsyge Frygt som virkelig existerer, at Aristo¬ 
kratiet, ved at erholde Ret til at sidde i Rigets Overhuus 
og revidere og votere Love, skulde nu, i disse Tider, blive 
farligt for Folkefriheden, er tilvisse i hojeste Grad ugrundet. 
Man kunde med ligestor Sandsynlighed frygte for at det 
vilde opbygge Roverborge og plyndre de Rejsende paa 
Landevejen; den Tid da Adelen kunde tilrane sig en farlig 
Magt er forbi og kommer aldrig mere igjen: i en rigtig 
organiseret Stat er dens Indflydelse saaledes begrændset 
ved mangfoldige constitutionellc Baand, at dens Magt aldrig 
kan blive farlig, ihvorvel den kan bidrage meget til at be¬ 
fæste Monarchiet saavel som Demokratiet: ja dens sande 
Interesse, saavel som dens sande Nytte er at bevare og 
begrændse begge disse Elementer i Stats-Organismen og 
holde dem i Ligevægt. En saadan Adel som den der her 
omtales, liar sine Privilegier kim for hele Statens Bedste , 
og til ingen Stands Skade. 

Men Aristokratiets vigtigste Anbefaling er dog, at det 
er i hoieste Grad nodvendigt for Demokratiets sunde og 
kraftige Udvikling: dette fordrer hint som sin organiske 
(ikke fjendtlige) Modsætning for at kunne fremtræde med 
desto storre Energi. Kronen kan ikke optræde som De¬ 
mokratiets organiske Modsætning; eftersom den virker i en 
anden Sphære; Kronen kan f. Ex. ikke debatere. Aristo- 


kratict derimod optræder i samme Sphære som Demokratiet, 
og over alt som dets naturlige Concurrent. Folke-Repræ- 
scntanterne ville affatte langt bedre Love saavel i Hen¬ 
seende til Stiil som Indhold, naar de vide at disse skulde 
senere gjennemgaaes af et Overhuus, for hvilket man i 
Henseende til Insigt og Statmands Blik ugjerne vil staa til¬ 
bage; ja man vil af næsten ubeviste Hensyn til en saadan 
Revision undgaa visse ochlokratiske Ensidigheder, hvortil 
man under Etkammer-Systemet lettelig forfalder, just fordi 
man veed at man er fri for Control: Regjeringens Veto 
kan paa ingen Maade erstatte en saadan Control; man er i 
Regelen færdig med Regjeringen naar man har voteret et 
Lovforslags tredje Læsning. Det kan desuden ikke nægtes 
at et lovgivende Etkammer er en Art af Ochlokrati, og et¬ 
hvert Ochlokrati besjæles mere eller mindre af en vis lav 
Gemeenheds Aand. Det har en Modbydelighed for alt Ædelt 
og Udmærket; det bortfjærner den Retfærdige ved Ostra¬ 
kisme; han bliver mistænkelig just fordi han vil være mere 
Retfærdig en Mængden. Men derhos bliver det saare let en 
smigrende Folketalers Værktoj, ved hvilket han befordrer 
den laveste Egennyttes Hensigter. Et Aristokratisk Kammer 
derimod omskaber Ochlokratiets Aand og gjor den sand- 
Demokratisk; man vil i intet staa tilbage; man vil være 
ædlere end Adelen, og ved jævnligen at nære slige Folelser 
bliver hele Underhusets Tone ægte-Demokratisk og ædel: 
saaledes kommer med Tiden Overhuset til at recrutere fra 
Underhuset sine bedste Medlemmer. 

Det er ikke nogen svær Opgave for dem som kjende 
Verdens - Historien lidt længere tilbage end til den Vest- 
phalske Fred at demonstrere det Aristokratiske Elements 
Nodvendighed i Staten. Men det er derhos aabenbart at 
dette er netop det Element som det overalt er, og til alle¬ 
tider har været vanskelligt at erholde af den rette Ægthed 
og Gediegenhed. Det synes som om det maatte være let¬ 
tere at finde en antagelig Demokrat end en rigtig Aristokrat: 
ja, næst efter en rigtig Konge er sikkert en rigtig Aristokrat 
vanskelligst at opdrive. Men derfor er dog den Slutning 

lige falsk: at et Element som yderst sjælden findes af den 
rette Ægthed, bor undværes . Man skal ikke afskaffe Fjærc 
i Uhre fordi mange springe — og ikke Pattedyrenes Hjærter 
fordi Aneurismer ere hyypige. Endog i vore Tider, ja i 
vor daglige Erfaring finde vi at Aristokratiet i den Grad 
stadfæster sin organiske Nodvendighed til trods for alle 
Revolutions Theorier at selv de, som ivrigst og hæftigst 
paastaa dets Udryddelse idelig geraade i aabenbar Selvmod¬ 
sigelse, i det de etablere et eller andet slet Substitut for 
det bortstodte Element. Hvad ere vel de saakaldte Konge¬ 
valg andet end et overmaade slet Substitut for det Aristo¬ 
kratiske Element? De ere en overmaade plump Forfalskning 
af Repræsentationen — af det Demokratiske Element, af 
hvilken man vænter at den skal gjore Aristokratiets Gjer- 
ning, hvortil slige Kongevalgte Mænd ere i og for sig 
uskikkede, da de umueligen kunde vinde Aristokratisk Til¬ 
tro, og allermeest uskikkede naar de skulle sidde og vo¬ 
tere i eet Kammer med Folkets Repræsentanter: naar de 
stilles der, er det aldeles umueligt at nogen god eller 
gavnlig Hensigt kan opnaaes ved dem. Deres Stilling bliver 
en saadan at de faa Udseende af at være Belials-Sonner 
som blot skulle vidne i mod Folke-Repræsentanterne og 
som naar disse sige noget som ikke behager Ministrene 
skulle raabe: „denne Nabotli bander Gud og Kongen”. 

Ja ret idelig og paa mange Maader geraade de i Selv¬ 
modsigelse som ville begrunde Stater med Udelukkelse af 
det Aristokratiske Element. Har man ikke seet at Mænd 
som længe have villet gjælde for Demokrater ikke for- 
maaede at danne en Regjering uden en Tilsætning af to 
Lehnsgrever? Dog være det langt fra mig at lægge dem 
dette til Last: langt mere maa man dadle dem for deres 
forrige vrange Veje: deres hæftige Declamationer mod alt 
Aristokrati og Fideicommisser; deres Jublen over Aristo¬ 
kratiets Forfald; samt for den Mangel paa Aabenhjærtighed 
at de ikke offentligen og hojtideligen frasværge dem de 
Fordomme, som de dog praktisk nodsages til at forkaste. 

Man maa bebrejde dem at de ikke bringe tilveje en storre 
Samklang imellem deres Bekjendelser og Forholdsregler. 

Ligesom man i Organismen ved haardt at beskadige et 
sundt Element faaer et isteden som er falsk og fordærveligt, 
f. Ex. vildt Kjod for sundt Kjod, saaledes ogsaa i Staten. 
Hvor man ikke vil Aristokratiet skeer det dog saare let at 
man bliver uenig med Ochlokratiet, ja selv i den Grad Tit 
man ganske fiærner sig fra det demokratiske Princip; man 
vil have noget gyldigere og bedre end Folkeforsamlingerne; 
saaledes kommer man til at extemporisere hjemmegjorte 
pseudo-aristokratiske (i. e. kakistokratiske) Conciliabuler, 
eller QHole and Corner Meetings ). Naturligviis forfeile 
disse altid sit Ojemed: eftersom de klarlig vise Mistillid til 
Folket, saa fatter Folket heller ikke nogen Tillid til dem og 
agter ikke deres Beslutninger: de ere en Revolutions aller- 
vildeste og ineest tornede Afvej. Aristokratiet agter dem 
heller ikke: det kan kun betragte Conciliabulerne som den 
Komedie, hvis Titel er „Fornemme Folk nede i Kjokkenet”. 
De Kræfter de anvende gaa aldeles tabte. De skyede Lyset; 
og deres Gjerning forbliver betydningslos i Mørket, selv 
om dens Resultater højtidelig forkyndes paa Prent med 
store Bogstaver. Men en Ting bevise de dog, nemlig 
denne evig sande Sætning: „Den som ikke vil noget Ari¬ 
stokrati vil heller i sit Hjærte ikke noget Demokrati”, thi 
disse ere hinanden indbyrdes betingende og lige nødvendige 
Elementer i Stats-Organismen. 

Jeg vil ikke udbrede mig vidtløftigere over de Vild¬ 
farelser og Selvmodsigelser, hvortil Aristokratiets Udeluk¬ 
kelse forer: dette Emne er aldeles uudtømmeligt; vi have 

•• 

daglig for Ojne saavel her som i andre Lande en Mængde 
af de Ulykker, hvortil hiint falske, franske System forer. 
Men jeg vil strax gaa over til det Sporgsmaal: Hvorledes 
den Opgave at samle et Aristokrati skikket til at danne et 
Dansk Overhuus beqvemmest maatte kunne loses. Og vil 
jeg da til Indledning kortelig berore at i det ægte Aristo¬ 
krati ere tre Elementer at skjælne, nemlig: Fodsel, Rigdom 
og Intelligents. Disse tre bor forefindes hos en ægte Ari- 


j 



15 


stokrat*). Et enkelt, eller kun to af disse ere utilstrække¬ 
lige; og flere slette Aristokratier ere opstaaede derved at 
man eensidigt outrerede nu det Enes nu det Andets Beret¬ 
tigelse (f. Ex. i Polen Fodselens, i China Intelligentsens). 
Yi bor altsaa stræbe for det Danske Overhuus at udfinde 
Mænd distingnerede ved Fodsel, Rigdom og Dannelse. Men 
nu hvad det forste Element nemlig Fodselen angaaer, saa 
indsees lettelig at Politikeren ved Fodsels Udmærkelse ikke 
udelukkende forstaaer adelig Herkomst. Man kan udmærke 
sig i mange forskjellige Livsstillinger; og naar visse for¬ 
trinlige Egenskaber nedarves gjennem flere Led af een 
Familie, saa er den som horer til en saadan Eamilie ud¬ 
mærket ved Fodsel. En Descendent af et anseligt og agtet 
Handelshuus f. Ex. kan med Rette siges at være udmærket 
ved Fodsel: ja hans Fodsels Udmærkelse er langt bedre og 
gyldigere end dens hvis Forfædre have igjennem mange 
Generationer levet i Forgemakker og kun været udmærkede 
ved Hofuniformer, Broderi og Guldnogler. Kjobmanden kan 
vel som Kjobmand ikke betragtes som Aristokrat og ikke i 
Regelen, saa længe han forbliver i den Stand, paatage sig 
aristokratiske Functioner; som Kjobmand kan han vel være 
en fortrinlig Demokrat, en Charakteer som staaer aldeles 
jævnsides med Aristokraten; men saa snart Kjobmanden op¬ 
giver sin Handel, kjober Land og udmærker sig ved en 
fortrinlig Bestyrelse af sine Godser, ved Humanitet mod 
sine Undergivne, ved utvungen Frimodighed mod sine Over- 
mænd, ved Driftighed i at fremme og befordre almeennyt- 
tige Foretagender, Folke-Opdragelse og Local-Rcgjering, 
saa træder han allerede over i Aristokraternes Række, og 
eenfoldig vilde den Regjering være, som da ikke tilstillede 
ham Adelspatentet, og det saa meget des hellere, hvis han 
har Sonner som han opdrager og danner i de samme Grund¬ 
sætninger, hvorved han selv har opnaaet sin Forfremmelse. 


Ligesom hos en Hest ublandet Arabisk (eller Tartarisk) Race, Muskel¬ 
kraft og skjon Legcms-Bygning. 

Det er ingenlunde at befrygte at Aristokratiet bliver for 
talrigt naar det reeruteres paa denne Maade. 

For nu at danne et Overbuus for Dane-Thinget eller 
Parliamentet er mit Forslag følgende: 

Det egentlige Danmark inddeles i fire og tyve Valg- 
districter og alle de ifølge den almindelige Valglov beret¬ 
tigede Vælgere inviteres af Regjeringen til at udnævne 24 
Mænd af den existerende Gods-Adel til Overhuusmedlemmer: 
Adelen selv sammenkaldes samtidigt til et Mode og invi¬ 
teres ligeledes til at udnævne 24 Medlemmer udaf deres 
egen Midte. Det er klart at den samlede Liste kun i det 
næsten utænkelige Tilfælde at Adelens og Folkets Valg 
aldrig faldt paa den samme Person vilde udgjøre 48 og 
derimod hvis de overalt faldt paa de samme Personer vilde 
hele Listen ikke udgjore mere end 24; men ogsaa dette 
Tilfælde kan vel næppe forudsættes; og udaf hele den sam¬ 
lede Liste udvælger Kronen 18 Medlemmer, som da blive 
Rigs-Paircr eller Jævninger: Det er selvfølgeligt at Kronen 
ved sit endelige Valg vil tage særdeles Hensyn til dem som 
have saavel Folkets som Adelens Stemme for sig. 

Fremdeles udnævne Vælgerne andre 24 Mænd af Borger- 
Standen, Adelen ligeledes 24; og Kronen vælger endelig af 
den samlede Liste 18, som da ogsaa blive Rigs-Pairer, saa 
at det Danske Overbuus vil bestaa af 36 Medlemmer. Nød¬ 
vendige Qvalificationer for dem som vælges til Pairer af 
Borger-Standen ere: at de besidde — Tønder Hartkorn; at 
de have nydt akademisk Opdragelse, eller i Mangel deraf 
at de ere det Engelske, det Franske og det Tydske Sprog 
fuldkommen mægtige. 

Dette Forslag gaaer kun ud paa Recruteringen af det 
første Danske Overhuus eller Pairskammer: thi siden bliver 
Pairsvalget saa vel som Retten til at nobilitere et af Kro¬ 
nens vigtige Prærogativer. Og det er et Prærogativ soin 
er af en saa stor Betydning at det med Rette kan betragtes 
som Constitutionens Slutsteen og som Konge-Magtens her¬ 
ligste Støtte. At uddele Guldnøgler og Guldkors giver 
Kronen kun liden Styrke, og denne Forrettighed er lige 

saalidet hædrende for den, som slige Udmærkelser ere sande 
Fortjenesters Tegn for dem som modtage dem; Pairsværdig- 
heden derimod er noget som er ægte; den er ikke noget 
tomt Fjælebods-Theater-Glimmer; den er hædrende saavel 
for den som giver som den der modtager: thi den er 
gavnlig for den hele Stat; eller kan i det mindste anvendes 
til dens Gavn. 

Den ægte Politik er den som anvender alle de Kræfter, 
Drivtcr, Tilbøjeligheder, Lidenskaber, som findes i Menneske- 
Naturen for at fremme Statens Formaal; og den som lader 
nogen af Menneske-Naturens mægtigere Drivcfjædre upaa- 
agtede er en slet Politik. Men en Skole for Laster bor 
Staten ikke være, og den bor ikke soge at fremme sine 
Hensigter ved at begunstige Menneskenes lavere Liden¬ 
skaber eller ved at smigre dem. Hoflivet, Hofstadsen og 
de tomme Rangtitler tiltaler kun . Menneskets allerqvindag- 
tigste, allerbarnngtigste Forfængelighed; hvorfra den Drift 
som virkelig forefindes saare kraftig i visse Menneske- 
Naturer: at erhverve sig et hæderligt og varigt Navn er 
saare forskjællig, ja den er hin tomme Forfængelighed 
diametrisk modsat. Sejlende eller kjæmpende havde Nelson 
Coronetten altid i Kikkerten: det samme har været og er 
Tilfældet med Lord Hardinge og Napiererne. Alle Englands 
talentfulde Advocater have Uldsækken i nærmere eller 
fjærnere Udsigt. Ingen af disse kunde være bievne til hvad 
de bleve til under et ochlokratisk Nivellerings-System, og 
endnu mindre under den Alt svinebindende Absolutisme. I 
den organisk sammensatte Stat er Pairsværdigheden en af 
Patriotismens mægtigste Drivefjædre; og den sande Patrio¬ 
tisme findes ikke andre Steder end i de organisk sammen¬ 
satte Statssystemer. 

Jeg gaaer nu over til det egentlige Grundlovs- eller 
Constitutions-Udkast, hvor det vil være min Bestræbelse 
ifolge det Ovenanfdrte saaledcs at fordele Magten mellem 
det Monarchiske, det Aristokratiske og det Demokratiske 
Element, at disse hvert for sig, i det de begrændse hinanden, 
tillige fremme og befordre hinandens Hoved-Ojemed. 

2 

I. Om Kongemagten. 

1. Danmarks Konge er Danmarks overste Lovgirer; 
saa at ingen Lov er gyldig 1 i Danmark liden at være stad¬ 
fæstet af Kongen efter at den har været vedtagen saavel af 

Danethingets Overhuus, som af sammes Underhuus. 

•• 

2. Danmarks Konge er Danmarks overste Øvrighed; 
lian er alle Dommeres Overhoved og al Justits haandhæves 
i lians Navn; folgelig kan Kongen ingen gjældende Lov 
ophæve eller tilsidesætte. 

3. Men Kongen besidder dog Benaadnings-Ret; d. e. 
han har Magt til at eftergive og formindske Straffe. 

Mærk. Herfra undtages dog de Straffe som det samlede 
Danething eller blot sammes Underhuus i sin 
dommende Egenskab iddmmer Nogen. 

4. Kongen er al Hæders Kilde og uddeler alle Titler 

og Værdigheder, udnævner Rigspairer og Dommere og for- . 

lener Adels-Patenter. 

Mærk. Ved Constitutionens Indforelse bor alleslags Titler 
aldeles afskaffes undtagen Adelens, som i Dan¬ 
mark formenes at kunne bestaae af tre Grader, 
nemlig Marquiser, Jarler og Baroner; og ved 
selve Hoffet kan Kongen uddele saadanne Titler, 
som han eragter nodvendige. 

5. Kongen er Handelens overste Overhoved; han har 
Ret til at regulere Maal og Vægt, til at mynte Penge og 
authorisere fremmed Mynts Circulation. 

Mærk. Kongen kan ikke forringe Myntfoden. 

6. Kongen er Kirkens Overhoved; han udnævner 
Biskopper og sammenkalder, proroguerer og oploser Kirke¬ 
forsamlinger. 

i,, 

7. Kongen er saavel Flaadens som Armeens overste 
Overhoved, og besætter alle Poster i disse. 

8. Kongen repræsenterer det danske Folk ligeoverfor 
fremmede Nationer; han udsender og modtager Gesandter, 
indgaaer Alliancer samt erklærer Krig og slutter Fred. 

9. Kongen kan ingen Uret gjore . Efterdi han udover 

enhver af sine vigtige Prærogativer kun efter at have raad- 
fort sig med ansvarlige Ministre, saa kan han aldrig blive 
ansvarlig for nogen af sine Handlinger for nogensomhelst 
Domstol. 

10. Kongens Navn maa ikke nævnes og han ikke per¬ 
sonlig alluderes til i en Debat. 

11. Kongen regjerer ved Hjælp af et Geheimeraad 
eller Cabinet og et Statsraad: det forsle, som er ansvarligt 
for alle Regjeringens Handlinger, staaer ham bi i sædvan¬ 
lige Tider. Statsraadet sammenkaldes kun ved overordent¬ 
lige Leiligheder. Begge udnævnes af Kongen. 


II. Om Dane-Tliinget eller Parliameiitct. 

12. Dane-Thingct bestaaer af to Kamre, nemlig et 
Overhuus og et Underhuus, som begge maa concurrere med 
Kronen i Affattelsen af gyldige Love; og skal intet af de 
nu existerende Love være gyldigt uden i Forvejen at være 
sanetioneret af disse tre Rigs-Stænder. 

Mærk: Efterdi saare meget, ja vist den allerstørste Deel 
af de for Tiden gjældende Danske Love er 
uforeneligt med Friheden og uanvendeligt paa et 
frit Folk (jævnlig gjælder dette om Rettergangen 
eller Processens Form), saa bliver det nodven- 
digt, siden en saa stor Masse af Love ikke kan 
forbedres ved een Act eller i ganske kort Tid, 
at give den stbrste Deel af de nærværende Love 
en teinporair eller provisorisk Sanction ved en 
særegen Danethings-Act, indtil disse efterhaanden 
kunde forbedres. Men denne formelige provi¬ 
soriske Sanction er dog aldeles nodvendig for at 
stille det udenfor al Tvivl, at for Eftertiden ingen 
anden lovgivende Authoritet gives i Danmark end 
den organisk constitutionelle af de tre Rigs- 
Stænder bestaaende (Konge, Herrer og Menig- 
mænd). 


2 * 

13. Kongen sammenkalder Danethinget i det Mindste 
een Gang i femten Maaneder. 

III. Om Overhuset. 

14. Overhuset bestaaer af Jævninger (eller Pairer), 
som udnævnes af Kronen, der har Magt til at udnævne saa 
mange og saa faac af disse som den finder tjenligt. Pairs- 
værdigheden er arvelig og gaacr ved en Pairs Dod strax 
over til dennes fdrstefodte Son; men som dog hvis han er 
umyndig ikke kan votere i Overhuset inden han bliver 
myndig. Fuldmyndigheds Alder skal for Eftertiden være 
saavel for Adel som Menigmand fulde 21 Aar. 

15. Overhuset er Landets overste Domstol, hvortil 
kunde appelleres Domme som ikke ere grundede paa Nævns 
Erklæring eller Finden. 

16. Overhuset er Dommer i Sager, som angaae dets 
egne Prærogativer. 

17. Overhuset er Dommer over sine egne Medlemmer, 
naar de tiltales for grove Forbrydelser. 

18. Alle Bills (Lovforslag), hvadenten disse komme fra 
Kronen eller Underhuset, maa forelægges Overhuset og er¬ 
holde dets Sanction inden de kunde faa Lovskraft. 

19. Dog kan Overhuset ikke forkaste en reen Pengc- 
bill, som opsendes fra Underhuset, og ikke gjore nogen 
væsentlig Forandring i samme. Men foies en Pengebill 
som Bibestemmelse til nogensomhelst anden Bill, som ikke 
angaaer Penge, kan Overhuset forkaste samme. 

20. Stor - Cantsleren, som er Overhusets Præsident, 
udnævnes af Kronen. 

IV. Om Underhuset. 

21. Underhuset bestaaer af de efter Valgloven valgte 
Repræsentanter, som fungere for den Tid Danethinget be¬ 
staaer; men dette maa oploses og nye Medlemmer vælges, 
i alt Fald, efter at Underhuset har siddet i tre Aar. 

22. Strax ved Oplosningen al et Danething maa Be¬ 
følingen om Valgene til det nye Danething udgaae fra Re- 
gjeringen. 

23. Naar Kongen doer oploses Danethinget strax og 
Valgene anordnes og det nye Danething sammenkaldes inden 
sex Uger efter Thronbestigelsen. 

24. Underhuset gjennemgaaer og overvejer alle de 
Biller, som ved Kronens Ministre forelægges det af Re- 
gjeringen, samt voterer saadanne Biller, som det selv maatle 
eragte nødvendige; og kan ingen Bill blive til Lov uden at 
have passeret Underhuset. 

25. Det er Underhusets særegne Forrettighed at votere 
alle Penge-Biller: Ingen Skat kan paalægges uden dets Be¬ 
faling, og ingen Del af Rigs-Indkomsterne anvendes til den 
offentlige Tjeneste uden efter Overslag som Underhuset har 
givet sit Bifald. 

26. Underhuset er ene Dommer i alle Sager, som an- 
gaa dets Rettigheder og for saa vidt det maatte ansee disse 
for krænkede ere alle Kronens Undersaatler uden Undtagelse 
skyldige at staac det til Ansvar. 

27. Underhuset vælger strax efter sin forste Sammen¬ 
træden sin Præsident eller Laugmand, hvis Pligt er at 
ordne og regulere Debatterne, at repræsentere Underhuset 
ligeoverfor Kronen og Overhuset og tillige at exequere 
Underhusets Kjændelser og Domme ved Husets Betjente. 

28. Underhuset saavel som sammes Laugmand fore 
Titel af Meget Hæderlig . Alle Bonskrivter til det addres¬ 
seres til „Det Meget Hæderlige Menig-Mænds Huus”. 


Y. Om Folkercttighcdernc. 

Indledning: I en fri Stat ansees alt det for tilladeligt, 
som ikke er forbudt ved de positive Love og ikke strider 
imod Christelig Moral. Men en fri Stats Lovgivning paa¬ 
lægger sine Medborgere ingen unødvendige Baand. Den er 
interesseret i alle Kræfters Udvikling og uhindrede Virken. 

Det skeer med Overlæg at jeg ikke siger T gode Kræfters”, 
thi Prædicatet god eller ond i moralsk Betydning tilkommer 
ikke Kræfterne*). Men ganske anderledes er det i den 
despotiske Stat eller under Absolutismen: den anseer det 
for sin Interesse at monopolisere alle Kræfter, og at hemme 
enhver Kraft, som ikke er helliget dens Tjeneste. Den 
kalder enhver saadan Kraft en ond Kraft. Heraf den store 
Forskjæl i den despotiske og den frie Stats Lovgivning 
saavel i Aand som Princip. Den despotiske Stat, og Alt 
hvad der har faaet en despotisk Aandsretning efter dens 
Monster, er skinsyg paa enhver Kraft, enhver Energi, kort 
sagt paa Friheden under enhver Form. Ifolge en saadan 
Grundsætning er den, og haver altid været beskæftiget med 
Udarbejdelsen af hemmende, af reslrictive Love. „Man kan”, 
mener den, „aldrig hemme for meget”. Og selv om man 
hernmede lidt vel meget, saa er der ingen Ulykke skeet, — 
ingen stor Fejl, i alt Fald en Fejl paa den sikkrere Side. 
Ved en saadan Lovgivning skabes der naturligviis en Mængde 
konstige Forbrydelser. Den despotiske Regjering er en 
Fabrik med svær Hestekraft, ja et Birmingham — et Man¬ 
chester for Forfærdigelsen af Godtkjobs-Forbrydelser**). 
Aanden og Tendentsen af Lovgivningen i den frie Stat er 
at formindske Forbrydelsernes Mængde ved at paalægge 
saavel sig selv som andre saa faa Baand som muligt: og 
just dette gjor at man respecterer den frie Stats Love langt 
mere end den despotiske Stats, at man saa langt tydeligere 
indseer Hensigtsmæssigheden og Nodvendigheden af den 
Forstes Love end den Sidstes. Man er desuden bekjendt 
med Grundene fra den offentlige Debat: hvorimod i den 
despotiske Stat Lovens sande Grund, som ofte ikke tor 
offentlig bekjendes, eller kan bekjendes, fordi den kun 
ligger i Despotiets Reprimerings-Instinct, sædvanlig skjules 
eller mystificeres, ved Cancelli-Sophismer. 


*) Betydningen af 1 Moseb. 1, 31 er ikke moralsk, men physisk. 

Man tænke paa en Mængde Trykketvangs-, Ilandelstvangs-, 
Jagttvangs-, Samvittighedstvangs-Love &c. <&c. &c. 

Et andet Særkjende, hvorved den frie Stats Lovgivning- 
skarpt adskiller sig fra den despotiske Stats, er at hiin 
soger at fremme Almenvellet ved Opmuntringer og Beløn¬ 
ninger, denne derimod benytter sig kun lidet af disse, eller 
opmuntrer ved falsk Mynt (Titlerne); med andre Ord de¬ 
moraliserer ved sine Belønninger; og hvis den en enkelt 
Gang anvender Penge som Opmuntrings-Middel, saa skeer 
dette efter en saa sordid, en saa gnieragtig Maalestok, at 
Hensigten aldeles forfejles. 

Disse Punkter tillige med mange flere komme i Betragt¬ 
ning i Kapitlet om Folkerettighederne; og frenigaaer deraf 
hvor uskikket en Lovgivning, som er bleven til under Des¬ 
potismen, er til at hævde og bevare et frit Folks Rettig¬ 
heder. Heraf følger da, at naar et Folk gaaer over fra 
Despotisme til Frihed, bliver det aldeles nødvendigt at om¬ 
danne den hele Lovgivning og afpasse den efter det frie 
Folks Nodtorft. Megen Forbedring kan strax opnaaes ved 
en simpel Abrogation af de gamle Love, uden at sætte 
nogetsomhelst i Stedet, nemlig ved blot at sætte Friheden 
istedetfor Tvangen, og saaledes nedbryde Forbrydelses- 
Mollen. Dette er f. Ex. tilstrækkeligt for at indføre Trykke¬ 
friheden saavel som mange flere Frihedsformer*). Dog vil 


*) „Den Tid jeg forst begyndte”, siger de Lolme, „at skjænke de 
„Engelske Institutioner min Opmærksomhed, antog jeg det for afgjort, at 
„enhver Slags af Frihed, som Undersaatterne nod i dette Land, var grun- 
„det paa en eller anden positiv Lov, ved hvilken den var dem tilsikkret. 
„Ilvad Trykkefriheden angik tvivlede jeg ikke om, at der jo maatte gives 
„en eller anden særegen Lov eller Series af Love, hvorved denne Frihed 
„var defineret og omhyggeligt sikret; og da Skrivefriheden just paa den 
„Tid blev dreven meget vidt, ønskede jeg særdeles meget at see disse af 
„mig forudsatte Love, eftersom jeg ikke drog i Tvivl at der maatte være 
„noget mærkværdigt ved deres Udtryksmaadc. Jeg slog op i de Lov¬ 
boger jeg havde ved Haanden, saadanne som Jacob’s og Cunningham’s 
„Lov-Lexika, Wood’s Inslilutes ogBlaekstones Commentarer. Jeg fik ogsaa 
„fat paa „Comyns Digesi of theLaws of England” og fandt ogsaa her min 
„Forvæntning skuffet: skjondt denne Forfatters Arbejde udgjor 5 Folio- 
„Bind, havde han 1 igesaalidet som de andre Forfattere jeg har omtalt, 
„havt nogen Plads tilovers for den interessante Lov jeg eftersøgte. Til- 

delte vistnok ikke forslaa i alle Tilfælde. Nodvendigviis 
maa det altsaa blive et af det Daoske Parliaments forste 
Foretagender at sammensætte en Committee af begge Huse 
for at foretage en Lov-Revision og affatte Saadanne nye 
Bills, som maatte findes nbdvendigste for at begrunde et 
frit Folks Rettigheder. Navnlig bliver det nbdvendigt al- 


„sidst faldt det mig ind, at denne Trykkefrihed var begrundet derpaa, at 
„den ikke var forbudt — at Mangelen paa Forbud var dens eneste saavel 
n som dens meest solide Grundvold.” De Lolme har fuldkommen Ret; og 
skjont en Belgier af Oprindelse viser han en stor Forskjæl i Tænkemaade 
fra dem som tale om lovbunden Trykkefrihed. Menneskenes Sind kan i 
den Grad gjennem-despotiseres, at de tilsidst ikke kunne tænke sig noget 
som ikke er lovbundet; selv om undamque auramque patentem var det dog 
pænt at have en lille Forordning, der menes ret passende at kunde be¬ 
gynde som folger: Vi IV. N., af Guds Naade Konge til N. N., gjore vitter¬ 
ligt: at eftersom Vi allcne i Vor allerhøjeste kongelige Viisdom 
kunne bestemme hvad der er gavnligt for Vore kjære og troe Undcr- 
saatter, saa have Vi, i Betragtning af at en maadeholden Nydelse af Luft 
og Vand er tjenlig ikke allene for Mennesket, men og for alleslags Patte¬ 
dyr, allernaadigst besluttet at tilstede vore kjære og troe Undersaatter fri 
Afbenyttelse af disse Elementer: dog med de Indskrænkninger, som vi 
under stedfindende Omstændigheder have eragtet fornodne, hvilke erc 
folgende: § 1. Hvorvel det er Vore kjære og troe Undersaatter tilladt 
saavel at drikke det Vand, hvormed de forsynes af Vor Kongelige 
Vaiid-Coiiiinission , soin ogsaa at vadske og bade sig i fersk og salt 
Vand paa passende Badesteder, saa er det dog Vore kjære og troe Under¬ 
saatter strængeligen forbudt at kaste nogensomhelst af deres Medundcr- 
saatter i et Gadekjær, eller blot overose eller bestænke ham med Vand; 
og begaaes en saadan Forbrydelse mod en Rangsperson skal den skyldige 
ansees med dobbelt Straf, og med tredobbelt Straf, naar Forbrydelsen 
begaaes mod En, som tilhorer de tre forste Klasser af Rangen i Vor 
Kongelige Rangforordning, samt fremdeles med en forhoiet Straf, naar 
en slig Forbrydelse begaaes i Kongens Gaard, hvilken Vi dog aller¬ 
naadigst have bestemt, ikke skal være mere end sex-dobbelt, &c. &c. 
De som ville en lovbunden Trykkefrihed have ingen Ret til at forkaste en 
saadan Forordning som denne. Tilfældet er ganske det samme: man bor 
have Tilladelse til frit at yttre sine Tanker og ligeledes til at trykke dem; 
men ikke til at udbrede Logn eller bagvadske sin Næste. Og skjont et 
Lovbud mod det sidste vel er nodvendigt, saa indsees ikke, at derfor be¬ 
hoves et Lovbud til at begrændse eller Lovbinde det forste. 

deles radicalt at reformere Domstolene og Rettergangen og 
klart at bestemme Grændserne for Øvrighedens Myn¬ 
dighed. 

Indtil delte er skeet kan man kun udpege nogle Hoved- 
momenter af Folke-Rettighederne, som ere af en saa stor 
Vigtighed, at Friheden uden dem ikke kan bestaae; og 
maatte det altsaa være det forste at etablere saadanne Ret¬ 
tigheder ad en legislativ Vej. Den ovenberorte Committee 
maatte i Særdeleshed henvende sin Opmærksomlied paa den 
Omstændighed, at de ældre Danske Love Cfra det 12te og 
13de Aarhundrede) vare i mange væsentlige Hovedpunkter 
indrettede for et frit Folks Behov og i saare mange Hen¬ 
seender meget at forelrække for de fleste af de Love, som 
ere bievne til under Despotismen. I flere Tilfælde kunde 
man nu, uden videre, igjen med Fordeel sætte dem i Kraft. 
Dette gjældcr f. Ex. om Nævnet, hvilket i de ældre Danske 
Love var blevet uddannet til en boj Grad af Fuldkommen¬ 
hed, og lige indtil Absolutismens Indførelse overalt brugtes, 
især i Justitssager, i den Danske Rettergang*)- Hele Ret- 
tergangsmaaden var ogsaa i hine ældre Tider langt som- 
meligere, humanere og ædlere end den nu gjældende, som 
er en af Absolutismens bittre Frugter. Alle Retsforhand¬ 
linger skete offentlig til Tinge, og der havdes saaledes 


*) See Repp ubcr das Geschwornengericlit, aus dem Englischen Qber- 
setzt von F. I. Buss. Jeg citeret hellere den tydske Oversættelse end den 
engelske Original, da den sidste slet ikke findes i den Danske Boghandel. 
Det som angaaer de forskjcllige Arter af Edsvorne i Danmark læses hos 
Buss Side 96-129. Det Danske Nævn er den egentlige Jury, og det er 
ret snorrigt at saavel Danske som Svenske Patrioter foretrække enhver- 
somhelst fremmed Benævnelse for denne ærværdige Institution, for den 
indenlandske. Paa Svensk hedder den Næmnd. Ordet Nævn findes iovrigt 
i Molbechs Ordbog og burde folgelig være Danske Forfattere bekjendt. 
De som ville være meget Danske gjorde vist ikke ilde i at gjorc dem be- 
kjendte med deres Fædrelands gamle Love; og de vilde da sikkert finde 
at meget af Det, som de kanskee troc jeg har i dette Udkast taget fra 
fremmede Lande, virkeligen forefindes i deres egne gamle Institu¬ 
tioner. 

stærke moralske Garantier for Retfærdighedens Haandhævelse, 
som nu aldeles mangle. 


De Folke-Rettigheder, som maa betragtes som de aller- 
uundværligste, ere folgende: 

29. Fuldstændig Trykkefrihed. 

30. Fuldstændig Religions- og Gudsdyrkelses-Frihed 
og lige civile Rettigheder for alle Christclige Troesbe- 
kjendelser. 

31. Fuldstændig Forsamlings-Frihed for ethvertsom- 
helst Antal af ubevæbnede Borgere; naturligviis uden mindste 
Hensyn til om en saadan Forsamling holdes under Tag eller 
paa aaben Mark. 

32. Nævn indfores igjen ved alle Danmarks hbjere 
Rctter saavel i civile som criminelle Sager; og skal ingen 
Dom ved saadanne Retter være gyldig, som ikke er bygget 
paa et Nævns Udsagn. 

33. Offentlig Rettergang, i hvilken alle Forhandlinger 
fra forst til sidst ere aldeles offenllige, med Undtagelse af 
Nævnets Overvejelse af dens Udsagn (Verdiet). 

34. Fuldstændig Husfred: saa at ingen Husundersogelse 
kan skee uden Beboerens Villje, med mindre dertil udstædes 
en Ovrigheds Befaling, hvilket dog kun kan skee i grove 
criminelle Tilfælde. 

35. Ingen maa holdes i Politi-Arrest over een Maaned. 

36. Ingen maa holdes i Criminel-Undersogelses-Arrest 
over sex Uger. Har Retten ikke inden den Tid tilveje¬ 
bragt tilstrækkelige Beviser mod den Tiltalte, saa fri¬ 
gives han. 

37. Ingen kan i noget Tilfælde anden Gang tiltales for 
en og samme Sag. 

38. I ethvert -pludseligt Bods-Tilfælde skal Dods-Aar- 
sagen strax undersoges af en dertil beskikket Amtsfoged 
(Coroner), som assisteres af et Nævn; og beroer det paa 

et saadant Nævns Kjændelse, hvorledes man siden har at 
forholde sig med Dødsfaldet**). 

Den som lever under en Constitution, indrettet efter de 
i dette Udkast udpegede Momenter, kan ansees for fri; og 
er det tillige vist, at en saadan Constitution kan bestaae 
meget længe, og at den begunstiger Civilisation og alle 
Kræfters Udvikling. Men — uden Aristokrati, intet sandt 
Demokrati: uden begge, ingen Frihed. En slet Politiker er 
Den, hvis Had til Aristokratiet er stærkere end hans Kjær- 
lighed til Friheden. 


*) Mange Friheder kunne besiddes (og bedst besiddes) ved stiltiende 
Overcenskonist, f.Ex. Friheden til at bære Vaaben. Kun bor det bestem¬ 
mes ved Lov, at ingen tor bære skjulte Vaaben, og slet ikke ved Folke¬ 
forsamlinger. Ilos et frit Folk gjælder altid denne Maxime: Alt er tilladt 
som ikke er forbudt. 

